ai4bharat/Pralekha huggingface dataset:
பிரதமர் அலுவலகம்
தில்லியில் நாளை நடைபெற உள்ள புத்த ஜெயந்தி கொண்டாட்டங்களில் பிரதமர் பங்கேற்கிறார்
புத்த ஜெயந்தியை முன்னிட்டு பிரதமர் திரு. நரேந்திர மோடி புது தில்லியில் ஏப்ரல் 30, 2018 திங்கட்கிழமை, இந்திரா காந்தி உள் விளையாட்டரங்கில் நடைபெற உள்ள கொண்டாட்டங்களில் பங்கேற்கிறார்.
அவர் அங்கு சங்க தானம் வழங்குவார். சாரநாத்தில் உள்ள திபத்திய மேல் படிப்புகளுக்கான மத்திய நிலையத்திற்கும் புத்த கயாவில் உள்ள அகில இந்திய புத்த பிக்கு சங்கத்திற்கும் வைசாக் சம்மான் பிரஷாஸ்தி பாத்திரம் வழங்குவார். அங்கு பொதுக் கூட்டத்திலும் உரையாற்றுவார்.
சிறப்பு சேவைகள் மற்றும் கட்டுரைகள்
தமிழக தலைமைச்செயலாளர் இறையன்பு உடன் வெளியுறவுத்துறை அதிகாரி டாக்டர் அவுசாஃப் சயீத் சந்திப்பு
மத்திய அரசின் வெளியுறவு அமைச்சகத்தில் வெளிநாடு வாழ் இந்தியர் விவகாரங்கள் துறை செயலாளர் டாக்டர் அவுசாஃப் சயீத், சென்னை தலைமை செயலகத்தில் தமிழக அரசின் தலைமைச் செயலாளர் டாக்டர் வெ. இறையன்புவை சந்தித்துப் பேசினார். அப்போது, பாதுகாப்பான, சட்ட ரீதியான இடப்பெயர்வு, பாஸ்போர்ட் மற்றும் குடியேற்ற சேவைகள், தமிழக இளைஞர்களுக்கான திறன் மேம்பாட்டுத் திட்டங்கள், வெளிநாட்டு ஆட்சேர்ப்பில் சட்டவிரோத ஏஜெண்ட்களை தடுப்பது, வெளிநாடு வாழ் இந்தியர் விவகாரம், அரபு நாடுகளிலிருந்து வரும் அன்னிய நேரடி முதலீடு, வெளிநாட்டு வேலைவாய்ப்புகள் உள்ளிட்ட அம்சங்கள் குறித்து விவாதிக்கப்பட்டது. மேலும் பாஸ்போர்ட் அலுவலகங்கள், இந்திய தூதரகங்கள், குடியேற்றப் பிரிவு மற்றும் வெளிநாட்டு வேலைவாய்ப்புகளை முறைப்படுத்துவதற்கான ஆன்லைன் நடைமுறையான eMigrate அமைப்பை வலுப்படுத்துவது குறித்தும் டாக்டர் அவுசாஃப் சயீத் எடுத்துரைத்ததாக வெளியுறவுத்துறை செய்திக்குறிப்பில் தெரிவிக்கப்பட்டுள்ளது.
இந்த சந்திப்பின் போது வெளிநாடுகளில் உயிரிழக்கும் இந்தியர்களின் உடலை தாயகம் கொண்டு வருவதற்கு கூடுதல் உதவி வழங்குமாறு மத்திய அரசை தமிழக அரசு கேட்டுக்கொண்டது.
பின்னர், டாக்டர் அவுசாஃப் சயீத், சென்னை சாலிகிராமத்தில் உள்ள பாஸ்போர்ட் சேவை மையத்தை பார்வையிட்டதுடன், சென்னை, கோவை, மதுரை மற்றும் திருச்சியில் உள்ள பாஸ்போர்ட் அலுவலகங்களின் செயல்பாடுகள் குறித்தும் அதிகாரிகளுடன் ஆய்வு செய்தார்.
பிரதமர் அலுவலகம்
ராஜஸ்தான் தினத்தையொட்டி ராஜஸ்தான் மக்களுக்குப் பிரதமர் வாழ்த்து தெரிவித்துள்ளார்
ராஜஸ்தான் தினத்தையொட்டி ராஜஸ்தான் மக்களுக்குப் பிரதமர் திரு.நரேந்திர மோடி வாழ்த்துக்களைத் தெரிவித்துள்ளார்.
டுவிட்டரில் பிரதமர் கூறியிருப்பதாவது;
“வரலாற்றுச் சிறப்புமிக்க வீரமும், சுயமரியாதையும், தியாகமும் நிறைந்த ராஜஸ்தான் மக்கள் அனைவருக்கும் வாழ்த்துக்கள். ராஜஸ்தான் தின வாழ்த்து. இது, இந்த மாநிலம் வளர்ச்சியின் பாதையில் முன்னேற வேண்டும் என்பதற்கான வாழ்த்தாகும்.”
சுகாதாரம் மற்றும் குடும்ப நலத்துறை அமைச்சகம்
ஒரே நாளில் அதிகம் பேர் குணமடைந்ததன் மூலம் இந்தியா மற்றொரு சாதனையை நிகழ்த்தியது
கடந்த 24 மணி நேரத்தில் 57,381 பேர் குணமடைந்தனர்
32 மாநிலங்கள், யூனியன் பிரதேசங்களில் 50 சதவீதத்திற்கும் அதிகமானோர் குணமடைந்தனர்
இந்தியா ஒரே நாளில் அதிகமாக 8.6 லட்சம் கோவிட் மாதிரிகளை சோதனை செய்து சாதனை
ஒரே நாளில் குணமடைந்தவர்களின் எண்ணிக்கையில் தொடர்ந்து அதிக அளவைப் பதிவு செய்து வரும் இந்தியா, ஒரே நாளில் அதிகமானோர் குணமடைந்ததன் மூலம் மற்றொரு உச்சத்தை எட்டியுள்ளது. கடந்த 24 மணி நேரத்தில் 57,381 பேர் குணமடைந்து வீடு திரும்பியுள்ளனர்.
குணமடைந்தோர் எண்ணிக்கை அதிகரித்து வருகையில், இந்தியாவின் குணமடைந்தோர் விகிதம் 70 சதவீதத்தைத் தாண்டியதுடன், மேலும், மேலும் அதிகமானோர் குணமடைவதை உறுதி செய்துள்ளது. இந்த சாதனையை மேலும் அதிகரிக்கும் வகையில், குணமடைந்த நோயாளிகளின் விகிதம் 32 மாநிலங்கள்/யூனியன் பிரதேசங்களில் 50 சதவீத அளவைத் தாண்டியுள்ளது. இது தேசிய குணமடைந்தோர் விகிதத்தை விட அதிகமாகும்.
மருத்துவமனைகளில் சிகிச்சை பெற்று வந்த மற்றும் வீடுகளில் தனிமைப்படுத்தப்பட்ட நோயாளிகள்  அதிக அளவில் குணமடைந்து வருகின்றனர். இன்று குணமடைந்தவர்களின் எண்ணிக்கை 18 லட்சத்தை தாண்டியது . குணமடைந்தவர்களுக்கும், சிகிச்சை பெற்று வருபவர்களுக்கும் இடையே உள்ள வேறுபாடு 11 லட்சத்துக்கும் அதிகமாகியுள்ளது .
மத்திய, மாநில/யூனியன் பிரதேச அரசுகளின் ஒருங்கிணைந்த முயற்சிகளின் பலனாக, தினசரி குணமடைபவர்களின் சராசரி தொடர்ந்து அதிகரித்து வருகிறது.
தற்போது பாதிக்கப்பட்டு சிகிச்சை பெற்று வருபவர்கள்  நாட்டின் மொத்த பாதிப்பில் அடங்குவர். இன்று மொத்தம் பாதிக்கப்பட்டவர்களின் விகிதம் 26.45 சதவீதம், இது கடந்த 24 மணி நேரத்தில் பாதிப்பு மேலும் குறைந்திருப்பதைக் காட்டுகிறது. இவர்கள் தீவிர மருத்துவக் கண்காணிப்பில் இருந்து வருகின்றனர்..
மருத்துவமனைகளில் செயல்திறன் மிக்க, மேம்பட்ட சிகிச்சையும், வீடுகளில் தனிமைப்படுத்தப்பட்டவர்களை கண்காணிப்பது, நோயாளிகளை உரியநேரத்தில் மருத்துவமனைகளுக்குக் கொண்டு வந்து சேர்ப்பதற்கான ஆம்புலன்ஸ் சேவையில் முன்னேற்றம், புதுதில்லி எய்ம்ஸ் மருத்துவர்களின் தொலைதூர ஆலோசனை வழியாக, தீவிர தொழில்நுட்ப வழிகாட்டுதல் மூலம் கோவிட் நோயாளிகளுக்கு மருத்துவர்களின் திறமையான சிகிச்சை ஆகியவற்றில் கவனம் செலுத்தப்படுகிறது. இதன் காரணமாக இந்தியாவில் இறப்பு விகிதம் உலக சராசரியை விட மிகவும் குறைவாக உள்ளது. தற்போது அது 1.94 சதவீதமாக உள்ளது.
சோதனை, கண்டறிதல், சிகிச்சை அளித்தல் என்னும் இந்தியாவின் உத்தி, கடந்த 24 மணி நேரத்தில் 8,68,679 மாதிரிகளை சோதனை செய்து மற்றொரு உச்சத்தை அடைய காரணமாகியுள்ளது. இதுவரை, மொத்தம் சோதிக்கப்பட்ட மாதிரிகள் 2.85 கோடிக்கும் அதிகமாகும்.
படிப்படியான சோதனைகள், சோதனை உத்தி அதிகரிக்கப்பட்டதால், நாட்டின் சோதனை வளையம் விரிவடைந்துள்ளது. இந்த உத்தியைத் தொடர்ந்து கடைப்பிடிக்க, நாட்டின் சோதனைக் கூடக்கட்டமைப்பு தொடர்ந்து வலுப்படுத்தப்பட்டு வருகிறது. தற்போது நாட்டில் 1465 சோதனைக்கூடங்கள் இயங்கி வருகின்றன. இதில் 968 ஆய்வகங்கள் அரசுக்கு சொந்தமானவை; 497 தனியார் ஆய்வகங்கள். அவற்றின் விவரம் வருமாறு;
• ரியல்-டைம் ஆர்டி பிசிஆர் அடிப்படையிலான சோதனைக்கூடங்கள் ; 751 
• ட்ரூநேட் அடிப்படையிலான சோதனைக்கூடங்கள் ;597 
• சிபிநேட் அடிப்படையிலான சோதனைக்கூடங்கள் 117
பாதுகாப்பு அமைச்சகம்
கொவிட்-19 காரணமாக ராணுவத் தளவாடங்கள் உற்பத்தி பாதிக்கப்பட்டிருப்பதாக, இந்தியப் பாதுகாப்பு சாதனத் தயாரிப்பாளர்கள் சங்கத்தின் சிறு, குறு, நடுத்தர நிறுவனங்கள் மின்-மாநாட்டில் பேசும் போது பாதுகாப்பு அமைச்சர் திரு. ராஜ்நாத் சிங் கூறினார்
கொரோனா வைரஸ்  பெருந்தொற்றுக்கு எதிரான நாட்டின் போரில் பங்காற்றி வருவதற்காக, இந்தியப் பாதுகாப்பு சாதனத் தயாரிப்பாளர்கள் சங்கத்தையும், இதர சிறு, குறு, நடுத்தர நிறுவனங்களையும் பாதுகாப்பு அமைச்சர் திரு. ராஜ்நாத் சிங் பாராட்டினார். இந்தியப் பாதுகாப்பு சாதனத் தயாரிப்பாளர்கள் சங்கம், இந்தியத் தொழில்கள் கூட்டமைப்பு மற்றும் பாதுகாப்பு சாதனங்கள் தயாரிப்புத் துறை இணைந்து நடத்திய சிறு, குறு, நடுத்தர நிறுவனங்கள் மின்-மாநாட்டில் காணொளி மூலம் இன்று பேசும் போது அவர் இவ்வாறு கூறினார்.
மொத்த உள்நாட்டு உற்பத்தியை முடுக்கி விட்டு, ஏற்றுமதிகள் மூலம் மதிப்பு மிகுந்த அந்நியச் செலாவணியை ஈட்டி, வேலைவாய்ப்புகளை வழங்கி இந்தியப் பொருளாதாரத்தின் முதுகெலும்பாக சிறு, குறு, நடுத்தர நிறுவனங்கள் விளங்குவதாக பாதுகாப்பு அமைச்சர் கூறினார். சிறு, குறு, நடுத்தர நிறுவனங்களை வலுவாக வைத்திருப்பது அரசின் முன்னுரிமைகளில் ஒன்று என அவர் கூறினார். "ஆயுதத் தொழிற்சாலைகள், பாதுகாப்பு பொதுத் துறை நிறுவனங்கள் மற்றும் சேவை நிறுவனங்கள் போன்ற நமது பல்வேறு நிறுவனங்களின் பல அடுக்குகளில், 8,000க்கும் அதிகமான சிறு, குறு, நடுத்தர நிறுவனங்கள் பங்குதாரர்களாக உள்ளன. இந்த நிறுவனங்களின் மொத்த உற்பத்தியில் 20 சதவீதத்துக்கும் அதிகமாக இவை பங்களிக்கின்றன," என்று அவர் கூறினார்.
பாதுகாப்பு சாதனங்கள் துறை சிக்கல்களை சந்தித்து வருவதை ஒப்புக்கொண்ட திரு. ராஜ்நாத் சிங், "பொது முடக்கம் மற்றும் ஏற்கனவே இருக்கும் விநியோக சங்கிலிகளுக்கு ஏற்பட்ட இடையூறு ஆகிய காரணங்களால் உற்பத்தித் துறை வெகுவாகப் பாதிக்கப்பட்டிருக்கிறது, இதற்கு பாதுகாப்பு சாதனங்கள் துறை விதிவிலக்கல்ல. இன்னும் சொல்ல வேண்டுமென்றால், ராணுவத் தளவாடங்களை வாங்கும் ஒரே வாடிக்கையாளராக அரசாங்கம் மட்டுமே இருப்பதால், இதரத் துறைகளை விட பாதுகாப்பு சாதனங்கள் துறை அதிகம் பாதிக்கப்பட்டிருப்பதாகக் கூறலாம்," என்றார். பொது முடக்கம் அமலாக்கப்பட்டதில் இருந்து, துறையினரோடும், ராணுவப் படைகளின் உயர் அதிகாரிகளோடும் பல்வேறு உரையாடல்களை பாதுகாப்பு சாதனத் தயாரிப்பாளர்கள் சங்கம் நடத்தியது. பாதுகாப்பு சாதனங்கள் துறையின் சிக்கல்களை அறிந்துகொள்ள ஒரு வாய்ப்பினை இது அளித்ததோடு, அவற்றைத் தடுப்பதற்கான ஆலோசனைகளும் பாதுகாப்பு சாதன தயாரிப்பாளர்கள் சங்கத்திடம் இருந்து பெறப்பட்டன.
இந்த சவால்களை சந்திப்பதற்காக, தொழில்களுக்கு, குறிப்பாக சிறு, குறு, நடுத்தர நிறுவனங்களுக்கு, பாதுகாப்புத் துறை பல்வேறு நடவடிக்கைகளை எடுத்துள்ளது. முன்மொழிதலுக்கான வேண்டுகோள்/தகவலுக்கான வேண்டுகோள்  ஆகியவற்றுக்கான பதிலளிக்கும் தேதிகள் நீட்டிப்பு, நிலுவையில் உள்ள கட்டணங்களை விரைந்து செலுத்துதல் போன்றவை இதில் அடங்கும். தொழில்களின் சுமையை இந்த நெருக்கடி காலத்தில் குறைப்பதற்காக அரசாலும், இந்திய ரிசர்வ் வங்கியாலும் பல்வேறு நிதி ஆதரவு நடவடிக்கைகள் அறிவிக்கப்பட்டன. கூடுதல் பணி மூலதனம் கிடைப்பதன் மூலமும், வட்டி செலுத்துதல் தள்ளி வைப்பு மூலமும் சில நிவாரணங்களை இவை அளிக்கும்.
எண்ணூறுக்கும் அதிகமான பாதுகாப்பு சாதன சிறு, குறு, நடுத்தர நிறுவனங்கள் பங்கேற்ற இந்த மின்-மாநாட்டின் கருப்பொருள் 'பாதுகாப்பு, வானூர்தியியல் துறையில் சிறு, குறு, நடுத்தர நிறுவனங்களுக்கான வணிகத் தொடர்ச்சி' என்பது ஆகும்.
சமூக நிதி மற்றும் அதிகாரமளித்தல் அமைச்சகம்
அரசியல் சாசனத்தின் 102வது திருத்த சட்டம் 2018 தொடர்பாக உச்சநீதிமன்றம் மே 5ம் தேதி அளித்த தீர்ப்பை மறுபரிசீலனை செய்ய மத்திய அரசு மனுத்தாக்கல்
அரசியல் சாசனத்தின் 102வது திருத்த சட்டம் 2018-ல் உள்ள சில பிரிவுகளின் விளக்கங்கள் தொடர்பாக , மத்திய அரசு மற்றும் இதர மேல் முறையீடுகளை எதிர்த்து திரு சிவ் சங்கரம் என்பவர் ரிட் மனு  தாக்கல் செய்தார். இந்த வழக்கில் உச்சநீதிமன்றத்தின் அரசியல் சாசன அமர்வு கடந்த 5.5.2021ஆம் தேதி அன்று தீர்ப்பளித்தது.
இந்த தீர்ப்பை மறுபரிசீலனை செய்யக் கோரி, உச்சநீதிமன்ற விதிமுறைகள் 2013-ன்படி, மத்திய அரசு இன்று மனுத்தாக்கல் செய்தது.
அறிவியல் மற்றும் தொழில்நுட்பத்துறை
குறைந்த கட்டணத்தில் நோவல் கொரோனா வைரஸ் பரிசோதனை
நோவல் கொரோனா வைரஸ் பரிசோதனைக்காக குறைந்த கட்டணத்தில், குறைந்த தொழில்நுட்பத்தைப் பயன்படுத்தி பரிசோதிக்கும் ஒரு முறையை செல் மற்றும் மூலக்கூறு உயிரியல் மையத்தின் ஆய்வாளர்கள் உருவாக்கியுள்ளார்கள். இந்த பரிசோதனை, ரிவர்ஸ் ட்ரான்ஸ்கிரிப்ஷன் நெஸ்டட் பிசிஆர் முறை என்றழைக்கப்படுகிறது.
மேலும் விரிவான விவரங்களுக்கு : https://pib.gov.in/PressReleasePage.aspx?PRID=1630875
(-----
கப்பல் போக்குவரத்து அமைச்சகம்
மத்திய அமைச்சர் திரு.சர்பானந்தா சோனோவால், ‘ஹரித் சாகர்’ பசுமை துறைமுக வழிகாட்டுதல்கள் 2023-ஐ அறிமுகப்படுத்தினார்
ஜீரோ கார்பன் உமிழ்வு என்ற இலக்கை அடைவதற்காக, மத்திய துறைமுகங்கள், கப்பல் மற்றும் நீர்வழிகள் அமைச்சகம் ‘ஹரித் சாகர்’ பசுமை துறைமுக வழிகாட்டுதல்களை அறிமுகப்படுத்தியுள்ளது. இந்த வழிகாட்டுதல்களை மத்திய துறைமுகங்கள், கப்பல் போக்குவரத்து மற்றும் நீர்வழிகள் மற்றும் ஆயுஷ் துறை அமைச்சர் திரு. சர்பானந்தா சோனோவால் புது தில்லியில் வெளியிட்டார்.
ஹரித் சாகர் வழிகாட்டுதல்கள் - 2023, துறைமுக மேம்பாடு, செயல்பாடு மற்றும் பராமரிப்பு ஆகியவற்றில் இயற்கையுடன் இணைந்து பணிபுரிவதை ஊக்குவிக்கிறது. மேலும், துறைமுக செயல்பாட்டில் சுத்தமான/பசுமை ஆற்றலைப் பயன்படுத்துவதற்கு முக்கியத்துவம் அளிக்கிறது. இந்நிகழ்ச்சியில் மத்திய அமைச்சர் திரு.சர்பானந்தா சோனோவால் பேசுகையில், "ஹரித் சாகர்" வழிகாட்டுதல்கள் -2023 முக்கிய துறைமுகங்களுக்கு ஒரு விரிவான கட்டமைப்பை வழங்குகிறது. வரையறுக்கப்பட்ட காலக்கெடுவை விட கார்பன் உமிழ்வை இன்னும் குறைப்பதை நோக்கமாகக் கொண்ட ஒரு விரிவான செயல் திட்டத்தை உருவாக்க அதிகாரம் அளிக்கிறது” என்றார்.
மத்திய துறைமுகங்கள், கப்பல் போக்குவரத்துத்துறை செயலாளர் திரு.சுதன்ஷ் பந்த் கூறுகையில், 'எங்கள் நான்கு முக்கிய துறைமுகங்களான தீனதயாள் துறைமுகம், விசாகப்பட்டினம் துறைமுகம், புதிய மங்களூர் துறைமுகம் மற்றும் வ.உ.சிதம்பரனார் துறைமுகம் ஆகியவை ஏற்கனவே தேவையை விட அதிக அளவில் புதுப்பிக்கத்தக்க எரிசக்தியை உற்பத்தி செய்து வருகின்றன’ என்றார்.
துறைமுக செயல்பாடுகளில் இருந்து கழிவு வெளியேற்றத்தை பூஜ்ஜியமாக்குவதும், மறுசுழற்சியை அதிகரிப்பதும் இந்த வழிகாட்டுதல்களின் நோக்கமாகும். 2022-23-ம் நிதியாண்டின் போது, செயல்பாட்டு மற்றும் நிதி அளவுருக்களில் சிறந்த செயல்திறனுக்காக பெரிய துறைமுகங்களுக்கு விருதுகள் வழங்கப்பட்டன. மேலும் அவை 2022-23-ம் ஆண்டில் ஒட்டுமொத்த செயல்திறனின் அடிப்படையில் துறைமுகங்கள் தரவரிசைப்படுத்தப்பட்டன. முக்கிய துறைமுகங்களுக்கிடையில் நியாயமான மற்றும் ஆரோக்கியமான போட்டியை உருவாக்கி, வரும் ஆண்டில் சிறப்பாகவும் சிறப்பாகவும் செயல்பட ஊக்குவிப்பதே இதன் நோக்கமாகும்.
2022-23 ஆம் ஆண்டில் கப்பல்கள் துறைமுகத்தில் நுழைவதற்கு முன் காத்திருக்க வேண்டிய நேரம் குறைவாக இருந்ததற்காக காமராஜர் துறைமுகம் விருது பெற்றது. முழுமையான செயல்திறனுக்கான விருது, 137.56 மில்லியன் மெட்ரிக் டன் சரக்குகளைக் கையாண்டதற்காக காண்ட்லாவின் தீனதயாள் துறைமுகத்திற்கு வழங்கப்பட்டது.
----
AD/CR/KPG
(Visitor Counter : 145
பிரதமர் அலுவலகம்
கோவாவில் 9-வது உலக ஆயுர்வேத மாநாட்டின் நிறைவுநாள் நிகழ்ச்சியில் பிரதமர் ஆற்றிய உரையின் தமிழாக்கம்
கோவா ஆளுநர் திரு.பி எஸ் ஸ்ரீதரன் பிள்ளை அவர்களே, பிரபல இளைய முதலமைச்சர் திரு.வைத்ய பிரமோத் சாவந்த் அவர்களே, மத்திய அமைச்சர்கள் திரு.சர்பானந்த சோனாவால் அவர்களே, திரு.ஸ்ரீபத் நாயக் அவர்களே, டாக்டர் மகேந்திரபாய் முஞ்சபாரா அவர்களே, திரு சேகர் அவர்களே, உலகம் முழுவதிலும் இருந்து உலக ஆயுர்வேத மாநாட்டில் கலந்து கொண்டுள்ள அறிஞர்களே, நிபுணர்களே, இதர பிரதிநிதிகளே, தாய்மார்களே, பெரியோர்களே!
அழகிய நிலப்பரப்பான கோவாவில் நடைபெறும் உலக ஆயுர்வேத மாநாட்டில் கலந்து கொள்வதற்காக திரண்டுள்ள இந்தியா மற்றும் வெளிநாடுகளைச் சேர்ந்த நண்பர்கள் அனைவரையும் நான் வரவேற்கிறேன். உலக ஆயுர்வேத மாநாட்டின் வெற்றிக்காக உங்கள் அனைவருக்கும் நான் மனப்பூர்வமாக வாழ்த்துக்களை தெரிவித்துக் கொள்கிறேன். நடப்பு ஆண்டு ஜி-20 அமைப்பு கூட்டம் இந்தியாவில் நடைபெறுவதுடன், அதற்கு தலைமையும் தாங்குகிறது. ஒரே பூமி, ஒரே குடும்பம், ஒரே எதிர்காலம் என்பதே இந்த ஆண்டின் ஜி-20 மாநாட்டின் கருப்பொருளாகும். உலக ஆயுர்வேத மாநாட்டில் உலகம் முழுவதுக்குமான சுகாதாரம் குறித்த பேச்சுக்களுடன் இந்த கருப்பொருள் குறித்தும் நீங்கள் விவாதித்தீர்கள். ஆயுர்வேத மருத்துவ முறையை பாரம்பரிய மருத்துவ முறையாக உலகின் 30க்கும் மேற்பட்ட நாடுகள் அங்கீகரித்துள்ளதற்காக நான் மகிழ்ச்சி அடைகிறேன். நாம் ஒன்றிணைந்து மேலும் அதிக நாடுகள் ஆயுர்வேத முறையை அங்கீகரிக்கும் வகையில் எடுத்துச்செல்ல வேண்டும்.
நண்பர்களே,
ஆயுஷ் தொடர்பான 3 நிறுவனங்களையும் இன்று அர்ப்பணித்து வைப்பதற்கான வாய்ப்பும் எனக்கு கிடைத்தது. கோவாவில் உள்ள அனைத்திந்திய ஆயுர்வேத நிலையம், காசியாபாத்தில் உள்ள தேசிய யுனானி மருத்துவ நிலையம், தில்லியில் உள்ள தேசிய ஹோமியோபதி நிலையம் ஆகியவை ஆயுஷ் சுகாதார கட்டமைப்புக்கு புதிய உத்வேகம் அளிக்கும் என்று நான் நம்புகிறேன்.
நண்பர்களே,
சுகாதாரம் மற்றும் நலவாழ்வின் சர்வதேச விழாவாக சர்வதேச யோகா தினத்தை உலக நாடுகள் அனைத்தும் இன்று கொண்டாடுகின்றன. முன்னதாக புறக்கணிக்கப்பட்ட யோகா மற்றும் ஆயுர்வேதா இன்று மனித சமுதாயம் முழுமைக்கும் புதிய நம்பிக்கையை ஏற்படுத்தியுள்ளது.
நண்பர்களே,
எய்ம்ஸ் மருத்துவமனையில் உள்ள ஒருங்கிணைந்த மருந்துக்கான மையம் போன்ற நிலையங்களில் யோகா மற்றும் ஆயுர்வேதம் குறித்த முக்கிய ஆராய்ச்சிகள் நடைபெற்று வருகின்றன. இந்த ஆராய்ச்சி குறித்த அறிக்கைகள் சர்வதேச பிரபல பத்திரிகைகளில் வெளியிடப்படுவது எனக்கு மகிழ்ச்சியை அளிக்கிறது.
சகோதரர்களே, சகோதரிகளே,
ஆயுர்வேதம் என்பது சிகிச்சைக்காக மட்டுமே என்று சிலர் நினைக்கின்றனர். ஆனால் வாழ்க்கையை எவ்வாறு வாழ வேண்டும் என்பதை ஆயுர்வேதா நமக்கு கற்றுக்கொடுக்கிறது.
நண்பர்களே,
கோவா உலக ஆயுர்வேத மாநாட்டில் ஆயுர்வேதம் குறித்து அனைத்து வழிகளும் விவாதிக்கப்பட வேண்டும் என நான் விரும்புகிறேன். இதன் மூலம் ஆயுர்வேத முறையை ஒட்டுமொத்தமாக முன்னோக்கி எவ்வாறு எடுத்து செல்வது என்பது குறித்த வழிமுறைகள் தயார் செய்யப்பட வேண்டும். இதே நம்பிக்கையுடன் நான் உங்கள் அனைவருக்கும் மிக்க நன்றியை தெரிவித்துக்கொள்கிறேன். ஆயுஷ் மற்றும் ஆயுர்வேதத்துக்கு வாழ்த்துக்கள்.
பிரதமர் அலுவலகம்
உலக சுற்றுச்சூழல் தினம் – பிரதமர் வாழ்த்து
உலகச் சுற்றுச்சூழல் தினத்தை முன்னிட்டு, பிரதமர் திரு நரேந்திரமோடி மக்களுக்கு வாழ்த்து தெரிவித்துள்ளார்.
உலகச் சுற்றுச்சூழல் தினத்தை முன்னிட்டு எனது வாழ்த்துக்கள். நாம் அனைவரும் ஒன்றுகூடி, இயற்கையுடன் இணைந்து, வரும் தலைமுறைகளுக்கு தூய்மையான மற்றும் பசுமையான கோளை உருவாக்குவதை உறுதி செய்வோம் என்று பிரதமர் தனது வாழ்த்துச் செய்தியில் கூறியுள்ளார்.
(Visitor Counter : 109
மத்திய அமைச்சரவை
பிரதமரின் கதிசக்தி கட்டமைப்பு அமலாக்கத்திற்காக ரயில்வேக்கு சொந்தமான நிலத்தை நீண்டகால குத்தகைக்கு அளிப்பதற்கான கொள்கைக்கு மத்திய அமைச்சரவை ஒப்புதல்
பிரதமரின் கதிசக்தி கட்டமைப்பு அமலாக்கத்திற்காக ரயில்வேக்கு சொந்தமான நிலத்தை நீண்டகால குத்தகைக்கு அளிப்பதற்கான கொள்கைக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதன் மூலம், ரயில்வேயின் சரக்கு போக்குவரத்து அதிகரிக்கும் அதன் மூலம் தொழில்துறையின் சரக்கு போக்குவரத்திற்கான செலவு குறையும். ரயில்வேக்கு அதிக வருவாய் கிடைக்கும். மின்சாரம், எரிவாயு, தண்ணீர் விநியோகம், தொலைதொடர்பு கேபிள், சாலை, மேம்பாலம் உள்ளிட்ட பொதுப்பணிகள், வளர்ச்சியடையும். இக்கொள்கையின் மூலம் 1.2 லட்சம் பேருக்கு வேலைவாய்ப்பு கிடைக்கும். பிரதமரின் கதிசக்தி திட்டத்தின் கீழ் அடுத்த 5 ஆண்டுகளில் 300 சரக்கு போக்குவரத்து முனையங்கள் அமைக்கப்படும். நிலத்தின் சந்தை மதிப்பில், ஆண்டுக்கு 1.5 சதவீத வட்டியில், 35 ஆண்டுகள் வரை சரக்கு போக்குவரத்து நடவடிக்கைகளுக்காக ரயில்வே நிலங்கள் நீண்ட கால குத்தகைக்கு அளிக்கப்பட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857411
-----
(
அறிவியல் மற்றும் தொழில்நுட்பத்துறை
புதிய அறிவியல், தொழில்நுட்பம், கண்டுபிடிப்புகள் கொள்கை 2020-ஐ உருவாக்குவதற்கான தொழில்துறை ஆலோசனை வட்டமேசையில் தொழிலகங்களின் முன்னணித் தலைவர்கள் பங்கேற்றனர்.
புதிய அறிவியல், தொழில்நுட்பம், கண்டுபிடிப்புகள் கொள்கை 2020-ஐ உருவாக்குவதற்கான உயர்மட்டத் தொழில்துறை ஆலோசனை வட்டமேசையில் இந்திய அரசின் தலைமை அறிவியல் ஆலோசகர், பேராசிரியர் கே விஜயராகவன் மற்றும் அறிவியல் மற்றும் தொழில்நுட்பத் துறையின் செயலாளர், பேராசிரியர் அசுதோஷ் சர்மா ஆகியோரிடம் தொழிலகங்களின் முன்னணித் தலைவர்கள் உரையாடி, ஆராய்ச்சி, மேம்பாட்டு நடவடிக்கைகளில் அதிக அளவிலான தொழில்துறைப் பங்களிப்பை ஊக்குவிக்கும் வகையிலான வலிமையான கொள்கையை உருவாக்குவதற்கு வழிகளை ஆலோசித்தனர்.
ஆலோசனைக் கூட்டத்துக்குத் தலைமை தாங்கிய பேராசிரியர் கே. விஜயராகவன், ஆராய்ச்சி, மேம்பாட்டுக்கான முதலீட்டை அதிகரித்தல், அத்தகைய முதலீட்டில் இருந்து தொழில்களுக்கு நன்மைகளை உறுதி செய்தல் மற்றும் முதலீட்டு அபாயத்தைக் குறைக்கும் வழிகள் ஆகியவற்றுக்கான முற்றிலும் புதிய உத்திகள் குறித்த ஆலோசனைகளை வரவேற்றார். தொழில்துறைத் தலைவர்களிடம் உரையாற்றிய பேராசிரியர் அசுதோஷ் சர்மா, ஆராய்ச்சி, மேம்பாட்டுக்கான முதலீட்டின் முக்கியத்துவத்தை அடிக்கோடிட்டதோடு, ஆராய்ச்சி, மேம்பாட்டுக்கான முதலீட்டை மட்டுமே தொழில்கள் செய்யாமல், அதிலிருந்து அதிக பலனடைய வேண்டும் என்று குறிப்பிட்டார். புதிய கொள்கையில் இருக்கும் இடைவெளியை நிரப்பும் வகையில், தொழில்துறையை கல்வித் துறையுடன் இணைக்கும் கூறுகளைக் கண்டறியுமாறு தொழில்துறை தலைவர்களை அவர் கேட்டுக்கொண்டார்.
பரவலாக்கப்பட்ட, கீழிருந்து மேல் நோக்கிய மற்றும் அனைத்தையும் உள்ளடிக்கிய வடிவமைப்பு செயல்முறையின் மூலம் முன்னுரிமைகளை மீட்டமைக்கவும், துறை ரீதியாக கவனம் செலுத்தவும் மற்றும் பெரிய அளவிலான சமூக-பொருளாதார நலனுக்கான ஆராய்ச்சி மற்றும் தொழில்நுட்ப முறைகளுக்குமான அறிவியல், தொழில்நுட்பம், கண்டுபிடிப்புகள் கொள்கையை வடிவமைப்பதற்கான முதல் உயர்மட்ட தொழில்துறை ஆலோசனை இதுவாகும். இந்தியத் தொழில் கூட்டமைப்பு  மற்றும் அறிவியல் கொள்கைப் பேரவை ஆகியவற்றுடன் இணைந்து அறிவியல், தொழில்நுட்பம், கண்டுபிடிப்புகள் கொள்கை 2020 செயலகத்தால் மெய்நிகர்த் தளமொன்றில் இந்த வட்டமேசைக் கூட்டம் நடைபெற்றது.
(Visitor Counter : 453
இந்திய போட்டிகள் ஆணையம்
இந்திய காம்பெடிஷன் ஆணையம் , ப்யூஜோ எஸ் ஏ , ஃபியட் கிரிஸ்லேர் ஆட்டோமொபைல் என்வி  நிறுவன இணைப்புக்கு ஒப்புதல் அளித்துள்ளது
இந்திய வியாபரப் போட்டி ஆணையம் , ப்யூஜோ எஸ் ஏ , ஃபியட் கிரிஸ்லேர் ஆட்டோமொபைல் என்வி  நிறுவனங்களின் உத்தேச இணைப்புக்கு ஒப்புதல் அளித்துள்ளது..
இந்த உத்தேச இணைப்பு ப்யூஜோ எஸ் ஏ ,  மற்றும் ஃபியட் கிரிஸ்லேர் ஆட்டோமொபைல் என்.வி   இரண்டு நிறுவனங்கள் இணைவது தொடர்பானது.
பிஎஸ்ஏ பங்குச் சந்தைகளில் பட்டியலிடப்பட்ட, லிமிடெட் லயபிலிடி  நிறுவனமாகும் இது பிரான்சில் தொடங்கப்பட்டது. இதனுடைய ஹோல்டிங் நிறுவனம் பிரெஞ்ச் அடிப்படையிலான குழுமம். இது முக்கியமாக மோட்டார் வாகனக்கருவிகள் உற்பத்தி செய்யும் நிறுவனம். மோட்டார் வாகனங்களின் - குறிப்பாக பயணிகள் கார் மற்றும் இலகு ரக வர்த்தக வாகனங்கள் ப்யூஜோ, சிட்ரான், ஓபல், வாக்ஸால் டி எஸ்  ரக வாகனங்களின் விற்பனையாளருமாகும். இந்நிறுவனம் வாகனங்களை வாங்குவதற்கான நிதிச் சேவைகள், போக்குவரத்து சேவைகள், தீர்வுகள் போன்ற இதர தொடர்புடைய சேவைகளையும் வழங்குகிறது.
FCA நிறுவனம் லிமிடெட் லயபிலிடி கொண்ட பொது நிறுவனம். இது, நெதர்லாந்தின் சட்டங்களின் கீழ் அமைக்கப்பட்டு நிறுவப்பட்ட, லண்டனைத் தலைமையகமாகக் கொண்ட நிறுவனமாகும். மோட்டார் வாகனங்கள், உதிரி பாகங்கள் உற்பத்தி அமைப்புகள் ஆகியவற்றை உலகம் முழுவதும் வடிவமைத்தல், பொறியியல், உற்பத்தி, விநியோகம், விற்பனை செய்வதில் உலக அளவிலான மோட்டார் வாகன ஆட்டோமேட்டிவ் குழுமமாகும்.
, யின் விரிவான ஆணை தொடரும்.
(Visitor Counter : 122
எரிசக்தி அமைச்சகம்
தலைநகர் தில்லிக்குத் தேவையான மின்சாரத்தை முழு அளவில் வழங்குமாறு என்டிபிசி மற்றும் டிவிசி-க்கு மத்திய மின்துறை அமைச்சகம் அறிவுறுத்தல்
கடந்த பத்து நாட்களில் தில்லி டிஸ்காம்களுக்கு அறிவிக்கப்பட்ட மின்திறனைக் கருத்தில் கொண்டு, மத்திய மின் துறை அமைச்சகம் 10.10.2021 அன்று என்டிபிசி மற்றும் டிவிசி-க்கு தில்லிக்குப் போதுமான மின்சாரத்தை வழங்குவதை உறுதி செய்ய அறிவுறுத்தல்களை வழங்கியுள்ளது.
இது தில்லியின் மின் விநியோக நிறுவனங்களின் தேவைக்கு
ஏற்ப மின்சாரம் கிடைப்பதை உறுதி செய்யும்.
அதற்காக பின்வரும் வழிகாட்டுதல்கள், அளிக்கப்பட்டுள்ளன:
மேலும் எந்தவொரு மாநிலமும், மின்சார பரிமாற்றத்தில் அதனை விற்காமலோ அல்லது ஒதுக்கீடு செய்யாமலோ இருந்தால் அந்த மாநிலத்திற்கு ஒதுக்கப்பட்ட மின்சாரம் தற்காலிகமாக குறைக்கப்படும் அல்லது திரும்பப் பெறப்படும். இந்த மின்சாரம் தேவைப்படும் மாநிலங்களுக்கு மறு ஒதுக்கீடு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763076
------
(Visitor Counter : 160
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மருத்துவம் மற்றும் காவல்துறை பணியாளர்களின் பயன்பாட்டுக்கு கேந்திரிய பந்தர் தயாரித்த 4900க்கும் அதிகமான பாதுகாப்பு உபகரணங்களை டாக்டர் ஜித்தேந்திர சிங் வழங்கினார்
வடகிழக்குப் பிராந்திய மேம்பாடு , பிரதமர் அலுவலகம், பணியாளர் நலன், பொது குறை தீர்வு, ஓய்வூதியம், அணுசக்தி மற்றும் விண்வெளி துறைக்கான மத்திய இணையமைச்சர் டாக்டர் ஜித்தேந்திர சிங், மருத்துவப் பணியாளர்கள் மற்றும் காவல்துறையினரின் தன்னலமற்ற சேவையைப் பாராட்டினார். அவர்களது பணியைப் பாராட்டும் வகையில் அடையாளக் குறியீடாக, கேந்திரிய பந்தர் தயாரித்த கிருமி நாசினி, கைகழுவும் திரவம் உள்பட 4900க்கும் அதிகமான பாதுகாப்பு உபகரணங்களை அவர் வழங்கினார். அமைச்சரின் இல்லத்தில் எளிமையாக நடைபெற்ற சிறிய நிகழ்ச்சியில், சுகாதார அமைச்சகம் மற்றும் தில்லி காவல்துறை பிரதிநிதிகளிடம் இந்த உபகரணங்கள் வழங்கப்பட்டன. இந்த நிகழ்ச்சியின் போது, தனி நபர் இடைவெளி விதிமுறை பின்பற்றப்பட்டது.
(Visitor Counter : 122
பிரதமர் அலுவலகம்
ஜப்பான் பிரதமர் மேன்மைமிகு ஃபுமியோ கிஷிடாவிடம் பிரதமர் திரு நரேந்திர மோடி தொலைபேசியில் பேசினார்
ஜப்பான் பிரதமர் மேன்மைமிகு ஃபுமியோ கிஷிடாவிடம் பிரதமர் திரு நரேந்திர மோடி இன்று தொலைபேசியில் பேசினார்.
ஜப்பான் பிரதமராக பொறுப்பேற்றுள்ள மேன்மைமிகு ஃபுமியோ கிஷிடாவுக்கு பிரதமர் வாழ்த்து தெரிவித்தார்.
சிறப்புமிக்க இந்திய-ஜப்பன் சர்வதேச கூட்டு வேகமாக முன்னேற்றமடைந்து வருவது குறித்து திருப்தி தெரிவித்த இரு தலைவர்களும், உயர் தொழில்நுட்பம் மற்றும் எதிர்காலத்திற்கான துறைகளில் ஒத்துழைப்பை மேலும் மேம்படுத்த ஒப்புக்கொண்டனர். அதிகளவில் முதலீடு செய்து இந்தியாவின் பொருளாதார சீர்திருத்தங்கள் மூலம் பலனடையுமாறு ஜப்பானிய நிறுவனங்களுக்கு பிரதமர் அழைப்பு விடுத்தார்.
இந்தியா மற்றும் ஜப்பான் இடையே மற்றும் இந்திய-பசிபிக் பகுதியில் ஒன்றிணைந்த பார்வை மற்றும் துடிப்பான ஒத்துழைப்பு குறித்து இரு தலைவர்களும் விவாதித்தனர். இது தொடர்பாக குவாட் செயல்திட்டத்தின் கீழ் ஒத்துழைப்பின் முன்னேற்றத்தை அவர்கள் ஆய்வு செய்தனர்.
இருதரப்பு உச்சி மாநாட்டிற்காக இந்தியா வருமாறு மேன்மைமிகு கிஷிடாவுக்கு பிரதமர் அழைப்பு விடுத்தார்.
ரெயில்வே அமைச்சகம்
ரயில்வே ஆட்சேர்ப்பு தேர்வில் மொத்தம் 1,28,708 பேர் பங்கேற்றனர்
தொழில்நுட்பம் அல்லாத பிரபலமான பிரிவுகளுக்கான இரண்டாம் நிலை கணினி அடிப்படையிலான தேர்வை 2022 மே 9 மற்றும் 10-ம் தேதிகளில் நிலை 6  மற்றும் நிலை 4  ஆகியவற்றிற்கு இந்திய ரயில்வே நடத்தியது.
மொத்த விண்ணப்பதாரர்களின் எண்ணிக்கை 1,80,882 ஆக இருந்த நிலையில், அவர்களில் 1,28,708 விண்ணப்பதாரர்கள் தேர்வில் பங்கேற்றனர். ஆதார் அடிப்படையிலான சரிபார்ப்பு முதன்முறையாக விண்ணப்பதாரர்களுக்கு செயல்படுத்தப்பட்டது.
மூன்று ஷிப்டுகளில் இரண்டாம் கட்ட தேர்வு நடத்தப்பட்டது, மே 9 அன்று நிலை 6-க்கு இரண்டு ஷிப்ட்கள் நடத்தப்பட்டன. மே 10-ம் தேதி நிலை 4-க்கு ஒரு ஷிப்ட் நடத்தப்பட்டது.
25 மாநிலங்களில் உள்ள 111 நகரங்களில் அமைந்துள்ள 156 மையங்களில் நிலை 6 தேர்வு நடத்தப்பட்டது. நிலை 6-க்கான மொத்த வருகை சுமார் 74% ஆகும்.
17 மாநிலங்களில் உள்ள 56 நகரங்களில் அமைந்துள்ள 89 மையங்களில் நிலை 4 தேர்வு நடத்தப்பட்டது. மொத்த வருகை சுமார் 60.5% ஆகும்.
தேர்வர்களின் வசதிக்காக இந்திய ரயில்வேயால் சிறப்பு ரயில்கள் இயக்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824449